Folketing
2006-04-04

Jeg noterede mig, at hr. Jens Hald Madsen startede med at sige, at kommunalreformen er lavet for, at det private kan komme ind og få opgaver. Jeg troede i min naivitet, at den var lavet for at skabe en mere effektiv struktur i det kommunale landskab. Efterfølgende siger hr. Jens Hald Madsen så, at det her jo nødig skulle havne i en ideologisk debat. Men med den indgangsvinkel har jeg meget svært ved at se relevansen af den sidste bemærkning. Oplægget var rent ideologisk. Hvordan skal det egentlig forstås? (Kort bemærkning).